CELEX: 62019CA0133
Language: fi
Date: 2020-07-16 00:00:00
Title: Yhdistetyt asiat C-133/19, C-136/19 ja C-137/19: Unionin tuomioistuimen tuomio (kolmas jaosto) 16.7.2020 (ennakkoratkaisupyynnöt, jotka on esittänyt Conseil d'État – Belgia) – B. M. M. (C-133/19 ja C-136/19), B. S. (C-133/19), B. M. (C-136/19), B. M. O. (C-137/19) v. Belgian valtio (Ennakkoratkaisupyyntö – Vapauden, turvallisuuden ja oikeuden alue – Maahanmuuttopolitiikka – Oikeus perheenyhdistämiseen – Direktiivi 2003/86/EY – 4 artiklan 1 kohta – Alaikäisen lapsen käsite – Euroopan unionin perusoikeuskirjan 24 artiklan 2 kohta – Lapsen etu – Perusoikeuskirjan 47 artikla – Oikeus tehokkaisiin oikeussuojakeinoihin – Päätöksentekomenettelyn tai päätöstä, jolla perheenyhdistämistä koskeva hakemus on hylätty, koskevan oikeudenkäyntimenettelyn aikana täysi-ikäisiksi tulleet perheenkokoajan lapset)

7.9.2020   
            
            
               FI
            
            
               Euroopan unionin virallinen lehti
            
            
               C 297/14
            
         
      Unionin tuomioistuimen tuomio (kolmas jaosto) 16.7.2020 (ennakkoratkaisupyynnöt, jotka on esittänyt Conseil d'État – Belgia) – B. M. M. (C-133/19 ja C-136/19), B. S. (C-133/19), B. M. (C-136/19), B. M. O. (C-137/19) v. Belgian valtio
      (Yhdistetyt asiat C-133/19, C-136/19 ja C-137/19) (1)
      
      (Ennakkoratkaisupyyntö - Vapauden, turvallisuuden ja oikeuden alue - Maahanmuuttopolitiikka - Oikeus perheenyhdistämiseen - Direktiivi 2003/86/EY - 4 artiklan 1 kohta - Alaikäisen lapsen käsite - Euroopan unionin perusoikeuskirjan 24 artiklan 2 kohta - Lapsen etu - Perusoikeuskirjan 47 artikla - Oikeus tehokkaisiin oikeussuojakeinoihin - Päätöksentekomenettelyn tai päätöstä, jolla perheenyhdistämistä koskeva hakemus on hylätty, koskevan oikeudenkäyntimenettelyn aikana täysi-ikäisiksi tulleet perheenkokoajan lapset)
      (2020/C 297/18)
      Oikeudenkäyntikieli: ranska
      
         Ennakkoratkaisua pyytänyt tuomioistuin
      
      Conseil d'État
      
         Pääasian asianosaiset
      
      
         Kantaja: B. M. M. (C-133/19 ja C-136/19), B. S. (C-133/19), B. M. (C-136/19), B. M. O. (C-137/19
      
         Vastaaja: Belgian valtio
      
         Tuomiolauselma
      
      
                  1)
               
               
                  Oikeudesta perheenyhdistämiseen 22.9.2003 annetun neuvoston direktiivin 2003/86/EY 4 artiklan 1 kohdan ensimmäisen kohdan c alakohtaa on tulkittava siten, että ajankohta, joka on otettava huomioon ratkaistaessa sitä, onko naimaton kolmannen maan kansalainen tai kansalaisuudeton henkilö tässä säännöksessä tarkoitettu alaikäinen lapsi, on ajankohta, jolloin maahantuloa ja maassaoleskelua perheenyhdistämistä varten koskeva hakemus on alaikäisten lasten puolesta tehty, eikä ajankohta, jolloin kyseisen jäsenvaltion toimivaltaiset viranomaiset ovat ratkaisseet tämän hakemuksen mahdollisesti tällaisen hakemuksen hylkäämispäätöksestä tehdyn valituksen jälkeen.
               
            
                  2)
               
               
                  Direktiivin 2003/86 18 artiklaa luettuna Euroopan unionin perusoikeuskirjan 47 artiklan valossa on tulkittava siten, että se on esteenä sille, että alaikäisen lapsen perheenyhdistämistä koskevan hakemuksen hylkäämisestä tehty valitus jätetään tutkimatta pelkästään sen takia, että lapsesta on tullut oikeudenkäyntimenettelyn aikana täysi-ikäinen.
               
            
         (1)  EUVL C 164, 13.5.2019.